Document ID: 31984D0371

31984D0371
L 196/46
JURNALUL OFÍCIAL AL UNIUNII EUROPENE
DECIZIA COMISIEI
din 3 iulie 1984
privind caracteristicile mărcii speciale pentru carne proaspătă prevăzută la articolul 5 litera (a) din Directiva 64/433/CEE a Consiliului
(84/371/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 64/433/CEE a Consiliului din 26 iunie 1964 privind problemele de sănătate în domeniul schimburilor intracomunitare de cărnuri proaspete (1), astfel cum a fost modificată ultima dată prin Directiva 83/90/CEE (2), în special articolul 5 litera (a),
întrucât articolul 5 litera (a) din Directiva 64/433/CEE prevede că anumite categorii de carne nu pot fi trimise de pe teritoriul unui stat membru spre teritoriul altui stat membru decât dacă sunt supuse unui tratament prevăzut de Directiva 77/99/CEE a Consiliului (3) și însoțite de o marcă specială;
întrucât este necesar să se adopte o marcă ușor de recunoscut, care să ofere garanțiile necesare pentru deosebirea cărnurilor;
întrucât măsurile prevăzute de prezenta decizie sunt în conformitate cu avizul comitetului veterinar permanent,
ADOPTĂ PREZENTA DECIZIE:
Articolul 1
Marca prevăzută la articolul 5 litera (a) din Directiva 64/433/CEE se definește conform anexei.
Articolul 2
Prezenta decizie se adresează statelor membre.
Adoptată la Bruxelles, 3 iulie 1984.

Labels: 7
3
17